《闻有辟丹梯洞者既而不果戏题一律》
明代·区怀年

何处丹梯倚碧天，翠微千尺隐秋烟。巨灵肯借移山斧，徐福空秋泛海船。

岩户远扃人不到，乳泉无混鹿初眠。行将短策牵幽侣，一访餐蒲煮石仙。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。